Loïc Meillard

Loïc Meillard (s. 29. lokakuuta 1996) on sveitsiläinen alppihiihtäjä. Hän on pujottelun olympiavoittaja ja maailmanmestari,  joukkuealppiyhdistetyn maailmanmestari sekä kaikkiaan kolminkertainen olympia- ja kuusinkertainen MM-mitalisti. Hän on voittanut yhdeksän maailmancupin osakilpailua.

 Arvokilpailut 

Nuorten MM-kilpailuissa Hafjellissä vuonna 2015 Meillard saavutti kultaa alppiyhdistetyssä, hopeaa suurpujottelussa, pronssia supersuurpujottelussa ja oli neljäs pujottelussa. Åressa 2017 hän voitti nuorten maailmanmestaruuden suurpujottelussa ja alppiyhdistetyssä. Ensimmäisissä aikuisten arvokilpailuissaan Sankt Moritzin MM-kilpailuissa 2017 Meillard sijoittui suurpujottelussa 21:nneksi. Pyeongchangin olympialaisissa 2018 hän oli suurpujottelussa yhdeksäs ja pujottelussa neljästoista.

Meillard sijoittui Åren MM-kilpailuissa 2019 suurpujottelussa neljänneksi ja pujottelussa 14:nneksi. Cortina d’Ampezzon MM-kilpailuissa 2021 hän saavutti pronssia alppiyhdistetyssä ja parisuurpujottelussa sekä oli viides suurpujottelussa. Pekingin olympialaisissa 2022 hän sijoittui pujottelussa viidenneksi. Courchevelin / Méribelin MM-kilpailuissa 2023 hän saavutti suurpujottelussa hopeaa, oli alppiyhdistetyssä kuudes ja supersuurpujottelussa kahdeksas. Saalbachin MM-kilpailuissa 2025 hän voitti kultaa joukkuealppiyhdistetyssä ja pujottelussa sekä saavutti pronssia suurpujottelussa. Milanon ja Cortinan olympialaisissa 2026 Meillard saavutti kultaa pujottelussa ja pronssia suurpujottelussa sekä laski pujotteluosuuden Sveitsin hopeaa saavuttaneessa alppiyhdistetyn ykkösjoukkueessa.

 Cupkilpailut 

Alppihiihdon maailmancupissa Meillard kilpaili ensimmäisen kerran Adelbodenissa tammikuussa 2015. Ensimmäiset maailmancupin pisteensä hän saavutti Hinterstoderin suurpujottelussa helmikuussa 2016 oltuaan 27:s. Kymmenen parhaan joukkoon hän laski ensimmäisen kerran Kranjska Goran suurpujottelussa maaliskuussa 2016 oltuaan kahdeksas. Ensimmäiset palkintosijansa hän saavutti oltuaan Saalbach-Hinterglammin suurpujottelussa ja pujottelussa toinen joulukuussa 2018. Hän sijoittui kauden 2018−2019 suurpujottelucupissa viidenneksi. Seuraavalla kaudella hän oli kolmas Bormion alppiyhdistetyssä ja toinen Garmisch-Partenkirchenin suurpujottelussa. Ensimmäisen voittonsa hän saavutti Chamonix'n parisuurpujottelussa helmikuussa 2020. Hän oli kauden 2019–2020 ns. parallel-lajien pisteissä ensimmäinen sekä sijoittui alppiyhdistetyn cupissa viidenneksi ja maailmancupin kokonaiskilpailussa kymmenenneksi.

Kaudella 2020–2021 Meillard sijoittui kolmanneksi Adelbodenin toisessa suurpujottelussa ja toiseksi Kranjska Goran suurpujottelussa. Hän oli neljäs sekä maailmancupin kokonaiskilpailussa että suurpujottelucupissa. Kaudella 2021–2022 Meillard sijoittui Garmisch-Partenkirchenin pujottelussa toiseksi ja Méribelin suurpujottelussa kolmanneksi. Kaudella 2022–2023 hän sijoittui Val d' Iseren pujottelussa kolmanneksi. Bormion supersuurpujottelussa hän sijoittui kolmanneksi. Adelbodenin suurpujottelussa hän sijoittui kolmanneksi. Wengenin pujottelussa hän sijoittui toiseksi. Hän voitti Schladmingin suurpujottelun. Hän sijoittui maailmancupin kokonaiskilpailussa kuudenneksi. Kaudella 2023–2024 hän sijoittui Garmisch-Partenkirchenin supersuurpujottelussa kolmanneksi. Hän sijoittui Chamonix’n pujottelussa toiseksi. Hän sijoittui Aspenin molemmissa suurpujotteluissa toiseksi ja voitti pujottelun. Hän voitti Saalbach-Hinterglemmin suurpujottelun ja sijoittui supersuurpujottelussa toiseksi. Hän oli toinen maailmancupin kokonaiskilpailussa ja suurpujottelucupissa sekä neljäs pujottelucupissa. Kaudella 2024–2025 hän sijoittui Levin ja Val d’Isèren pujotteluissa kolmanneksi. Alta Badian pujottelussa hän oli toinen. Hän oli toinen Madonna di Campiglion pujottelussa. Hän sijoittui toiseksi Adelbodenin suurpujottelussa. Hän voitti Hafjellin suurpujottelun ja pujottelun. Hän voitti Sun Valleyn suurpujottelun. Hän sijoittui maailmancupin kokonaiskilpailussa kolmanneksi, pujottelucupissa toiseksi ja suurpujottelucupissa kolmanneksi. Kaudella 2025–2026 hän voitti Val d'Iseren suurpujottelun ja sijoittui pujottelussa toiseksi. Hän sijoittui kolmanneksi Alta Badian pujottelussa. Hän sijoittui toiseksi Kitzbühelin pujottelussa. Hän voitti Schladmingin suurpujottelun.

Euroopan cupissa Meillard on voittanut neljä osakilpailua.

 Lähteet 

Luokka:Sveitsiläiset alppihiihtäjät
Luokka:Sveitsiläiset olympiavoittajat
Luokka:Vuonna 1996 syntyneet
Luokka:Elävät henkilöt